02020R1579 — LV — 01.01.2021 — 001.001

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm

Grozīta ar:









▼B

PADOMES REGULA (ES) 2020/1579

(2020. gada 29. oktobris),

ar ko 2021. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Baltijas jūrā, un groza Regulu (ES) 2020/123 attiecībā uz konkrētām zvejas iespējām citos ūdeņos







I NODAĻA

VISPĀRĪGI NOTEIKUMI

1. pants

Priekšmets

Šī regula nosaka konkrētu zivju krājumu un zivju krājumu grupu zvejas iespējas Baltijas jūrā 2021. gadam un groza dažas zvejas iespējas, kas ar Padomes Regulu (ES) 2020/123 ( 1 ) noteiktas citiem ūdeņiem.

2. pants

Darbības joma

1. Šo regulu piemēro Savienības zvejas kuģiem, kas darbojas Baltijas jūrā.

2. Šo regulu piemēro arī atpūtas zvejai, kad attiecīgajos noteikumos uz to konkrēti norādīts.

3. pants

Definīcijas

Šajā regulā piemēro Regulas (ES) Nr. 1380/2013 4. pantā noteiktās definīcijas.

Papildus piemēro šādas definīcijas:

1) “apakšrajons” ir Baltijas jūras ICES apakšrajons, kas definēts Eiropas Parlamenta un Padomes Regulas (EK) Nr. 218/2009 ( 2 ) III pielikumā;

2) “kopējā pieļaujamā nozveja” (KPN) ir daudzums, kādu no katra krājuma drīkst nozvejot gada garumā;

3) “kvota” ir KPN daļa, kas iedalīta Savienībai, dalībvalstij vai trešai valstij;

4) “atpūtas zveja” ir nekomerciālas zvejas darbības, kurās jūras bioloģiskos resursus izmanto, piemēram, atpūtas, tūrisma vai sporta nolūkā.







II NODAĻA

ZVEJAS IESPĒJAS

4. pants

KPN un to iedalījums

KPN, kvotas un attiecīgā gadījumā ar tām funkcionāli saistītie nosacījumi ir izklāstīti pielikumā.

5. pants

Īpaši noteikumi par zvejas iespēju sadalījumu

Šajā regulā paredzētais zvejas iespēju sadalījums dalībvalstīm neskar:

a) apmaiņu, kas veikta, ievērojot Regulas (ES) Nr. 1380/2013 16. panta 8. punktu;

b) atvilkumus un pārdali, kas veikta, ievērojot Regulas (EK) Nr. 1224/2009 37. pantu;

c) papildu izkrāvumus, kas atļauti saskaņā ar Regulas (EK) Nr. 847/96 3. pantu vai Regulas (ES) Nr. 1380/2013 15. panta 9. punktu;

d) daudzumus, kas ieturēti saskaņā ar Regulas (EK) Nr. 847/96 4. pantu vai nodoti saskaņā ar Regulas (ES) Nr. 1380/2013 15. panta 9. punktu;

e) atvilkumus, kas veikti, ievērojot Regulas (EK) Nr. 1224/2009 105. un 107. pantu.

6. pants

Nozvejas un piezvejas izkraušanas nosacījumi

Regulas (ES) Nr. 1380/2013 15. panta 8. punktā minētie drošās bioloģiskās robežās esošie nemērķa sugu krājumi, kam var piemērot atkāpi no pienākuma nozveju ieskaitīt attiecīgajā kvotā, ir norādīti šīs regulas pielikumā.

7. pants

Zvejas aizliegumi, lai aizsargātu nārstojošas mencas

1. No 1. maija līdz 31. augustam 25. un 26. apakšrajonā ir aizliegts zvejot ar jebkāda veida zvejas rīkiem.

2. Šā panta 1. punktā noteiktajam aizliegumam piemēro izņēmumu šādos gadījumos: a) zvejas operācijas, kas tiek veiktas vienīgi zinātniskās izpētes nolūkā un ko drīkst veikt ar noteikumu, ka minētā izpēte notiek, pilnībā ievērojot Regulas (ES) 2019/1241 25. panta nosacījumus; b) Savienības zvejas kuģi, kuru lielākais garums ir mazāks nekā 12 metri un kuri ar žaunu tīkliem, iepinējtīkliem vai vairāksienu tīkliem, ar grunts āķu rindām, āķu jedām, dreifējošām āķu jedām, rokas āķu rindām un džiga aprīkojumu vai tamlīdzīgiem pasīviem zvejas rīkiem zvejo apgabalos, kur saskaņā ar valsts kompetento iestāžu izdotas oficiālās jūras kartes koordinātām ūdens dziļums ir mazāks nekā 20 metri; c) Savienības zvejas kuģi, kuri 25. apakšrajonā, kur ūdens dziļums ir mazāks par 50 metriem, zvejo pelaģiskos krājumus tiešam patēriņam pārtikā, izmantojot zvejas rīkus, kuru linuma acs izmērs ir 45 mm vai mazāks, un kuru izkrāvumi ir šķiroti.

3. No 1. februāra līdz 31. martam 22. un 23. apakšrajonā un no 15. maija līdz 15. augustam 24. apakšrajonā ir aizliegts zvejot ar jebkāda veida zvejas rīkiem.

4. Šā panta 3. punktā noteiktajam aizliegumam piemēro izņēmumu izņemot šādos gadījumos: a) zvejas operācijas, kas tiek veiktas vienīgi zinātniskās izpētes nolūkā, notiek, pilnībā ievērojot Regulas (ES) 2019/1241 25. panta nosacījumus; b) Savienības zvejas kuģi, kuru lielākais garums ir mazāks nekā 12 metri un kuri ar žaunu tīkliem, iepinējtīkliem vai vairāksienu tīkliem, ar grunts āķu rindām, āķu jedām, dreifējošām āķu jedām, rokas āķu rindām un džiga aprīkojumu vai tamlīdzīgiem pasīviem zvejas rīkiem 22. un 23. apakšrajonā zvejo apgabalos, kur saskaņā ar valsts kompetento iestāžu izdotas oficiālās jūras kartes koordinātām ūdens dziļums ir mazāks nekā 20 metri, un 24. apakšrajonā – līdz sešu jūras jūdžu attālumā no bāzes līnijām apgabalos, kur saskaņā ar valsts kompetento iestāžu izdotas oficiālās jūras kartes koordinātām ūdens dziļums ir mazāks nekā 20 metri; c) Savienības zvejas kuģi, kuri 24. apakšrajonā līdz sešu jūras jūdžu attālumā no bāzes līnijām, kur ūdens dziļums ir mazāks par 40 metriem, zvejo pelaģiskos krājumus tiešam patēriņam pārtikā, izmantojot zvejas rīkus, kuru linuma acs izmērs ir 45 mm vai mazāks, un kuru izkrāvumi ir šķiroti.

5. Šā panta 2. punkta b) vai c) apakšpunktā un 4. punkta b) vai c) apakšpunktā minēto zvejas kuģu kapteiņi dalībvalsts kontroles iestādēm nodrošina iespēju jebkurā laikā uzraudzīt to zvejas darbību.

8. pants

Pasākumi attiecībā uz mencas atpūtas zveju 22.–26. apakšrajonā

1. Atpūtas zvejā 22. un 23. apakšrajonā un 24. apakšrajonā līdz sešu jūras jūdžu attālumā no bāzes līnijām viens zvejnieks drīkst paturēt ne vairāk kā piecus mencas īpatņus dienā, izņemot laikposmā no 2021. gada 1. februāra līdz 31. martam, kad viens zvejnieks drīkst paturēt ne vairāk kā divus mencas īpatņus dienā.

2. 24. apakšrajonā tālāk nekā sešu jūras jūdžu attālumā no bāzes līnijām un 25. un 26. apakšrajonā mencas atpūtas zveja ir aizliegta.

3. Šis pants neskar stingrākus valsts pasākumus.

9. pants

Pasākumi attiecībā uz taimiņa un laša zveju 22.–32. apakšrajonā

1. Zvejas kuģiem ir aizliegts zvejot Taimiņu tālāk nekā četru jūras jūdžu attālumā no bāzes līnijām 22.–32. apakšrajonā no 2021. gada 1. janvāra līdz 31. decembrim. Kad minētajos ūdeņos zvejo lasi, taimiņa piezveja nevienā brīdī nepārsniedz 3 % no kopējās laša un taimiņa nozvejas, kas paturēta uz kuģa vai izkrauta pēc katra zvejas reisa.

2. Šis pants neskar stingrākus valsts pasākumus.

10. pants

Elastība

1. Ja vien šīs regulas pielikumā nav norādīts citādi, krājumiem, kam noteikta piesardzīga KPN, piemēro Regulas (EK) Nr. 847/96 3. pantu, un krājumiem, kam noteikta analītiska KPN, piemēro minētās regulas 3. panta 2. un 3. punktu un 4. pantu.

2. Ja dalībvalsts izmanto Regulas (ES) Nr. 1380/2013 15. panta 9. punktā paredzēto ikgadējo elastību, Regulas (EK) Nr. 847/96 3. panta 2. un 3. punktu un 4. pantu nepiemēro.

11. pants

Datu nosūtīšana

Ja, ievērojot Regulas (EK) Nr. 1224/2009 33. un 34. pantu, dalībvalstis nosūta Komisijai datus par nozvejotajiem vai izkrautajiem krājumu daudzumiem, tās izmanto šīs regulas pielikumā noteiktos krājumu kodus.







III NODAĻA

NOBEIGUMA NOTEIKUMI

12. pants

Grozījums Regulā (ES) 2020/123

Regulas IA pielikumā zvejas iespēju tabulu attiecībā uz Esmarka mencu un ar to saistītajām piezvejas sugām ICES 3.a rajonā, kā arī Savienības ūdeņos ICES 2.a rajonā un ICES 4. apakšapgabalā aizstāj ar šādu:





13. pants

Stāšanās spēkā

Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

To piemēro no 2021. gada 1. janvāra, izņemot 12. pantu, ko piemēro no 2020. gada 1. novembra līdz 2021. gada 31. oktobrim.

Šī regula uzliek saistības kopumā un ir tieši piemērojama visās dalībvalstīs.









PIELIKUMS

KPN, KAS PIEMĒROJAMA SAVIENĪBAS ZVEJAS KUĢIEM APGABALOS, KUROS NOTEIKTA KPN, PA SUGĀM UN APGABALIEM

Turpmāk tabulās ir noteikta katra krājuma KPN un kvotas (izteiktas dzīvsvara tonnās, ja nav norādīts citādi), un ar tām funkcionāli saistīti nosacījumi.

Atsauces uz zvejas zonām ir atsauces uz ICES zonām, ja nav norādīts citādi.

Zivju krājumi ir uzskaitīti alfabētiskā secībā pēc sugu nosaukumiem latīņu valodā.

Šīs regulas vajadzībām turpinājumā sniegta salīdzinoša tabula ar sugu nosaukumiem latīņu valodā un vispārpieņemtajiem nosaukumiem.







Zinātniskais nosaukums Trīsburtu kods Vispārpieņemtais nosaukums Clupea harengus HER Reņģe Gadus morhua COD Menca Pleuronectes platessa PLE Jūras zeltplekste Salmo salar SAL Lasis Sprattus sprattus SPR Brētliņa

▼M1







Suga: Siļķe Clupea harengus Zona: 30.–31. apakšrajons (HER/30/31.) Somija 96 321 Analītiska KPN Zviedrija 21 164 Savienība 117 485 KPN 117 485

▼B







Suga: Reņģe Clupea harengus Zona: 22.–24. apakšrajons (HER/3BC+24) Dānija 221 Vācija 869 Somija 0 Polija 205 Zviedrija 280 Savienība 1 575 KPN 1 575 Analītiska KPN Regulas (EK) Nr. 847/96 3. panta 2. un 3. punktu nepiemēro. Regulas (EK) Nr. 847/96 4. pantu nepiemēro.







Suga: Reņģe Clupea harengus Zona: Savienības ūdeņi 25.–27., 28.2., 29. un 32. apakšrajonā (HER/3D-R30) Dānija 2 146 Vācija 569 Igaunija 10 960 Somija 21 393 Latvija 2 705 Lietuva 2 848 Polija 24 304 Zviedrija 32 626 Savienība 97 551 KPN Nepiemēro Analītiska KPN Piemēro šīs regulas 6. pantu.







Suga: Reņģe Clupea harengus Zona: 28.1. apakšrajons (HER/03D.RG) Igaunija 18 216 Latvija 21 230 Savienība 39 446 KPN 39 446 Analītiska KPN Piemēro šīs regulas 6. pantu.







Suga: Menca Gadus morhua Zona: Savienības ūdeņi 25.–32. apakšrajonā (COD/3DX32.) Dānija 137 (1) Vācija 54 (1) Igaunija 13 (1) Somija 10 (1) Latvija 51 (1) Lietuva 33 (1) Polija 159 (1) Zviedrija 138 (1) Savienība 595 (1) KPN Nepiemēro Piesardzīga KPN Regulas (EK) Nr. 847/96 3. panta 2. un 3. punktu nepiemēro. Regulas (EK) Nr. 847/96 4. pantu nepiemēro. ( 1 ) Vienīgi piezvejai. Specializētajā zvejā šo kvotu apgūt nav atļauts.

Atkāpjoties no pirmās daļas, zvejas operācijās, kas tiek veiktas vienīgi zinātniskās izpētes nolūkā, menca drīkst būt mērķsuga tad, ja minētā izpēte notiek, pilnībā ievērojot Regulas (ES) 2019/1241 25. panta nosacījumus.







Suga: Menca Gadus morhua Zona: 22.–24. apakšrajons (COD/3BC+24) Dānija 1 746 (1) Vācija 854 (1) Igaunija 39 (1) Somija 34 (1) Latvija 144 (1) Lietuva 94 (1) Polija 467 (1) Zviedrija 622 (1) Savienība 4 000 (1) KPN 4 000 (1) Analītiska KPN Regulas (EK) Nr. 847/96 3. panta 2. un 3. punktu nepiemēro. Regulas (EK) Nr. 847/96 4. pantu nepiemēro. ( 1 ) 24. apakšrajonā vienīgi piezvejai. Šo kvotu 24. apakšrajonā nav atļauts apgūt specializētajā zvejā.

Atkāpjoties no pirmās daļas, zvejas operācijās, kas tiek veiktas vienīgi zinātniskās izpētes nolūkā, menca drīkst būt mērķsuga tad, ja minētā izpēte notiek, pilnībā ievērojot Regulas (ES) 2019/1241 25. panta nosacījumus.

Atkāpjoties no pirmās daļas, 24. apakšrajonā šo kvotu atļauts zvejot Savienības zvejas kuģiem, kuru lielākais garums ir mazāks nekā 12 metri un kuri ar žaunu tīkliem, iepinējtīkliem vai vairāksienu tīkliem, ar grunts āķu rindām, āķu jedām, dreifējošām āķu jedām, rokas āķu rindām un džiga aprīkojumu vai tamlīdzīgiem pasīviem zvejas rīkiem zvejo līdz sešu jūras jūdžu attālumā no bāzes līnijām apgabalos, kur saskaņā ar valsts kompetento iestāžu izdotas oficiālās jūras kartes koordinātām ūdens dziļums ir mazāks nekā 20 metri. Minēto zvejas kuģu kapteiņi dalībvalsts kontroles iestādēm nodrošina iespēju jebkurā laikā uzraudzīt to zvejas darbību.







Suga: Jūras zeltplekste Pleuronectes platessa Zona: Savienības ūdeņi 22.–32. apakšrajonā (PLE/3BCD-C) Dānija 5 187 Vācija 576 Polija 1 086 Zviedrija 391 Savienība 7 240 KPN 7 240 Analītiska KPN Piemēro šīs regulas 6. pantu.







Suga: Lasis Salmo salar Zona: Savienības ūdeņi 22.–31. apakšrajonā (SAL/3BCD-F) Dānija 19 582 (1) Vācija 2 179 (1) Igaunija 1 990 (1) (2) Somija 24 417 (1) Latvija 12 455 (1) Lietuva 1 464 (1) Polija 5 940 (1) Zviedrija 26 469 (1) Savienība 94 496 (1) KPN Nepiemēro Piesardzīga KPN Regulas (EK) Nr. 847/96 3. panta 2. un 3. punktu nepiemēro. Regulas (EK) Nr. 847/96 4. pantu nepiemēro. ( 1 ) Zivju skaits. ( 2 ) Īpašs nosacījums: līdz 25 % un ne vairāk kā 500 šīs kvotas īpatņu drīkst nozvejot Savienības ūdeņos 32. apakšrajonā (SAL/*3D32).







Suga: Lasis Salmo salar Zona: Savienības ūdeņi 32. apakšrajonā (SAL/3D32.) Igaunija 911 (1) Somija 7 972 (1) Savienība 8 883 (1) KPN Nepiemēro Piesardzīga KPN ( 1 ) Zivju skaits.







Suga: Brētliņa Sprattus sprattus Zona: Savienības ūdeņi 22.–32. apakšrajonā (SPR/3BCD-C) Dānija 21 993 Vācija 13 933 Igaunija 25 539 Somija 11 513 Latvija 30 845 Lietuva 11 158 Polija 65 460 Zviedrija 42 517 Savienība 222 958 KPN Nepiemēro Analītiska KPN Piemēro šīs regulas 6. pantu.